Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: 89/1988. (XII. 20.) MT rendelet 5. §-ában és 6. §-ában foglaltakra — a következőket rendelem el:
Paragraph Index: 678

(8) A szakmai irányító elhalálozása vagy cselekvőképességének elvesztése esetén a területi közlekedési felügyelet legfeljebb 1 éves időtartamra engedélyezheti a gazdálkodó szervezet további működését olyan vezetővel, aki a szakmai alkalmasságra előírt követelménynek nem felel meg. Az engedélyezett határidő különösen indokolt esetben legfeljebb 6 hónappal meghosszabbítható. A szakmai irányító személyének egyéb okból történő változása esetén — megfelelő indok alapján — legfeljebb 6 hónap időtartamra engedélyezhető a gazdálkodó szervezet szakmai irányító nélküli működése. Az engedélyezett határidő lejártával a gazdálkodó szervezet köteles igazolni a szakmai alkalmasság feltételének meglétét.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes